ANALIZĂ: Numărul testelor pozitive la Covid-19 s-a triplat în iunie, comparativ cu luna mai.
Pe 27 mai, rata de confirmaţi pozitivi din cei testaţi era de 1.39%. Pe 26 iunie, rata de pozitivitate a fost de 3.47%. În total, în România, au fost 26.582 de persoane confirmate cu noul coronavirus.
Îţi faci griji din cauza valului de îmbolnăviri de COVID 19? Să ştii că grija ta este justificată. Rata de pozitivitate s-a triplat din luna mai până în iunie.Ce este rata de pozitivitate? Este procentul de confirmaţi cu COVID-19 din totalul celor testaţi într-o zi.Iată cifrele:Pe 23 mai erau 145 de cazuri noi de COVID 19 din 8.919 teste făcute. Asta însemna o rata de pozitivitate de 1.62%.Pe 27 mai erau 165 de cazuri noi şi 11.835 de teste făcute. O rata de pozitivitate de 1.39 %.Pe 28 mai rata de pozitivitate a fost de 1.58% cu 197 de cazuri noi de COVID 19 şi 12.437 de teste făcute.În luna iunie se observă o creşstere clară a acestui procent.Să luăm câteva exemple. Pe 21 iunie erau 315 cazuri noi confirmate şi 6.333 de teste făcute. Asta înseamnă o rata de confirmaţi pozitivi de 4.97%.Pe 25 iunie rata de pozitivitate era de 3.7, 460 de cazuri noi confirmate şi 12.555 de teste făcute. Pe 26 iunie plus 411 cazuri noi, 11.824 de teste noi şi o rata de confirmaţi de 3.47%."Dincolo de orice fel de argumente statistice şi calcule pentru noi medicii, este evident că există un număr mai mare de cazuri. Pentru că noi cam cât externăm, cam tot atât şi internăm", a declarat Simin Aysel Florescu, director medical Spitalul Victor Babes."Este important să vedem indicele de pozitivitate. Este în jur de 3.68%. Sigur indicele care depăşeşte 3% este un indice care trebuie luat în calcul. Şi care îmi arată că situaţia nu este încă echilibrată", a declarat Adrian Marinescu, medic primar boli infecţioase Institutul “Matei Balş".